MOKĖJIMŲ PRIĖMIMO PASLAUGŲ SUTARTIS Nr. \_\_\_\_

Vilnius, du tūkstančiai aštuonioliktųjų metų \_\_\_\_\_\_ mėn. \_\_\_\_\_ diena

**AB „Vilniaus šilumos tinklai“**, pagal Lietuvos Respublikos įstatymus įsteigta ir veikianti bendrovė, kurios juridinio asmens kodas yra 124135580, buveinės adresas yra Jočionių g. 13, LT-02300, Vilnius (toliau vadinama „**Palsaugų teikėju**“), atstovaujama finansų departamento direktorės Ramutės Ribinskienės,

ir

**UAB „PERLO PASLAUGOS“,** pagal Lietuvos Respublikos įstatymus įsteigta ir veikianti bendrovė, kurios juridinio asmens kodas yra 301169732, buveinės adresas yra Olimpiečių g. 15-1, Vilnius, LT-09237 (toliau vadinama „**Elektroninių pinigų įstaiga**“), atstovaujama direktoriaus Kęstučio Gatavecko, veikiančio pagal bendrovės įstatus,

toliau Paslaugų teikėjas ir Elektroninių pinigų įstaiga atskirai vadinami „**Šalimi**“, o kartu „**Šalimis**“,

Sudarė šią Mokėjimų priėmimo paslaugų sutartį (toliau vadinamą „**Sutartimi**“):

**I. SUTARTYJE VARTOJAMI TERMINAI**

* 1. **Agentas** – fizinis ar juridinis asmuo, aptarnaujantis Terminalą tam tikrose prekybos vietose, su kuriuo Elektroninių pinigų įstaiga yra pasirašiusi mokėjimo paslaugų tarpininkavimo arba Terminalo techninio aptarnavimo sutartį;
  2. **EPVT** – elektroninis Pardavimų vietų tinklas, sudarytas iš Elektroninių pinigų įstaigos valdomų Terminalų, ryšio priemonėmis prijungtų prie šio tinklo savininko pagrindinio duomenų apdorojimo centro;
  3. **Gavėjas** – Paslaugų teikėjas, kuriam skirtas ir turi būti pervestas Mokėjimas.
  4. **Paslaugų teikėjo informacinė vartotojų duomenų bazė** – Paslaugų teikėjo tvarkoma duomenų bazė, kurioje saugomi ir kaupiami duomenis apie Vartotojus, kuriems teikiamos paslaugos;
  5. **Terminalas** – specialus įrenginys arba elektroninis kasos aparatas, ryšio priemonėmis sujungtas su Elektroninių pinigų įstaigos mokėjimų kompiuterine sistema, kurio pagalba priimami ir fiksuojami mokėjimai bei Mokėtojui išduodami mokėjimo atlikimą patvirtinantys dokumentai;
  6. **Mokėtojas** – Vartotojas ar jį atstovaujantis asmuo, mokantis už Paslaugų teikėjo Vartotojui suteiktas paslaugas ir Vartotojo vardu Elektroninių pinigų įstaigai pateikiantis Mokėjimą;
  7. **Mokėjimas –** grynųjų pinigų suma, kurią Vartotojas arba jo vardu kitas asmuo sumoka Paslaugų teikėjui už paslaugas ir/arba deklaruoja karšto vandens prietaisų rodmenis;
  8. **Prekybos vieta** – Terminalo buvimo vieta, prižiūrima ir aptarnaujama Elektroninių pinigų įstaigos Agentų.
  9. **Vartotojas** – fizinis asmuo, kuris yra šilumos ir/ar karšto vandens vartotojas, perkantis ir naudojantis Paslaugų teikėjo tiekiamą šilumos energiją ir (arba) karštą vandenį su verslu ar profesine veikla nesusijusiu tikslu (t.y. asmeniniams, šeimos, namų ūkio poreikiams tenkinti), kuriam Paslaugų teikėjas už tai išrašo sąskaitą ar PVM sąskaitą faktūrą ir yra identifikuojamas pagal Paslaugų teikėjo jam suteiktą identifikacinį numerį (kodą).
  10. Kitos Sutartyje naudojamos sąvokos atitinka sąvokas naudojamas Techninėse sąlygose (Sutarties priedas Nr. 3).

**II. SUTARTIES OBJEKTAS**

* 1. Pagal šią Sutartį bei jos sudedamąją dalį „AB „Vilniaus šilumos tinklai“ Techninės sąlygos“ (Sutarties priedas Nr. 3) Elektroninių pinigų įstaiga įsipareigoja Prekybos vietose priimti Vartotojų Mokėjimus ir šioje Sutartyje nustatyta tvarka pervesti šiuos Mokėjimus į Gavėjo Sąskaitą, o Gavėjas įsipareigoja priimti Elektroninių pinigų įstaigos teikiamas paslaugas.
  2. Šalys susitaria, kad remiantis šia Sutartimi Mokėjimai bus priimami ir apdorojami per Terminalus, veikiančius Prekybos vietose.

**III. ŠALIŲ PAREIGOS**

* 1. Paslaugų teikėjas įsipareigoja:
     1. perduoti Elektroninių pinigų įstaigai visus duomenis, informaciją ir dokumentus, kurie reikalingi siekiant techniškai pritaikyti terminalus šioje Sutartyje numatytų Mokėjimų priėmimui bei užtikrinti šių Mokėjimų priėmimą Prekybos vietose;
     2. nagrinėti Vartotojų skundus dėl atsiskaitymų už paslaugas, išskyrus atvejus, kai šie skundai yra susiję su netinkamu EPVT veikimu ar netinkamų Elektroninių pinigų įstaigos įsipareigojimų, numatytų šioje Sutartyje, vykdymu;
     3. savo sąskaita informuoti Vartotojus apie galimybę atsiskaityti už paslaugas per Terminalus;
     4. nedelsiant, bet ne vėliau kaip per 3 (tris) darbo dienas, informuoti šio sutarties Priede Nr. 2 nurodytus asmenis, jeigu pinigai nėra laiku gauti į Paslaugų teikėjo Sąskaitą.
     5. vykdyti kitus šioje Sutartyje bei Techninėse sąlygose (Sutarties priedas Nr. 3) numatytus įsipareigojimus.
  2. Elektroninių pinigų įstaiga įsipareigoja:
     1. šioje Sutartyje bei Techninėse sąlygose (Sutarties priedas Nr. 3) nustatyta tvarka priimti Vartotojų Mokėjimus ir pervesti juos į Paslaugų teikėjo Sąskaitą LT213020020000001005 (elektroninių pinigų įstaiga UAB „Perlo paslaugos“);
     2. šioje Sutartyje bei Techninėse sąlygose (Sutarties priedas Nr. 3) nustatyta tvarka ir terminais teikti Paslaugų teikėjui ataskaitas apie priimtus Mokėjimus;
     3. kiekvieną mėnesį pateikti Paslaugų teikėjui priimtų Mokėjimų suderinimo aktą (Sutarties priedas Nr. 1) apie praeitą mėnesį priimtus Mokėjimus, (toliau – **Suderinimo aktas**);
     4. Paslaugų teikėjui informavus apie atitinkamo mėnesio ataskaitose ir (ar) Suderinimo akte nurodytų duomenų neatitikimus raštu ar elektroniniu paštu, nedelsiant, bet ne vėliau kaip per 3 (tris) darbo dienas, imtis priemonių neatitikimų priežastims nustatyti ir neatitikimams pašalinti;
     5. užtikrinti tinkamą Terminalų bei EPVT funkcionavimą, taip pat duomenų, perduodamų per EPVT, saugumą bei slaptumą;
     6. šioje Sutartyje bei Techninėse sąlygose (Sutarties priedas Nr. 3) nustatyta tvarka ir terminais išnagrinėti ir atsakyti į Paslaugų teikėjo pastabas ir pretenzijas dėl šios Sutarties įgyvendinimo;
     7. šioje Sutartyje nustatyta tvarka nagrinėti Mokėtojų skundus dėl Mokėjimų priėmimo Prekybos vietose, jeigu šie skundai yra susiję su netinkamu EPVT veikimu ar netinkamu Elektroninių pinigų įstaigos įsipareigojimų, numatytų šioje Sutartyje, vykdymu;
     8. vykdyti kitus šioje Sutartyje bei Techninėse sąlygose (Sutarties priedas Nr. 3) numatytus įsipareigojimus.

**IV. MOKĖJIMŲ PRIĖMIMAS**

* 1. Mokėjimai remiantis šia Sutartimi priimami tik esant šioms sąlygoms:
     1. Vartotojas arba jo vardu kitas asmuo (Mokėtojas), norintis atsiskaityti už Paslaugų teikėjo suteiktas paslaugas, pateikia duomenis, kurie tiksliai identifikuoja šį Vartotoją Paslaugų teikėjo informacinėje vartotojų duomenų bazėje (pvz. kliento numerį, buto ar patalpos adresą ar pan.). Konkretūs Vartotojų identifikavimo duomenys nurodyti Techninėse sąlygose (Sutarties priedas Nr. 3);
     2. Mokėjimas atliekamas eurais;
     3. Maksimali mokėjimo suma – 1000 eur;
     4. Mokėtojas pateikia Elektroninių pinigų įstaigai Mokėjimui priimti reikalingus duomenis, įskaitant mokėjimo sumą, atsiskaitymo laikotarpį, skaitiklių rodmenis (jeigu Paslaugų vartojimas matuojamas remiantis skaitiklių rodmenimis).
  2. Elektroninių pinigų įstaiga privalo registruoti kiekvieną Mokėtojo Mokėjimą, Terminalo techninėmis priemonėmis perduoti Mokėjimo duomenis savo pagrindiniam duomenų apdorojimo centrui.
  3. Kiekvienam Mokėjimo priėmimui patvirtinti Elektroninių pinigų įstaiga privalo išduoti Mokėtojui Terminalo atspausdintą kvitą. Šiame kvite be kitos informacijos privalo būti nurodyti šie duomenys:
     1. Vartotojo identifikacinis numeris Paslaugų teikėjo informacinėje vartotojų duomenų bazėje ar kiti identifikaciniai duomenys;
     2. Vartotojo sumokėta suma;
     3. Atsiskaitymo laikotarpis;
     4. Deklaruoti apskaitos prietaisų parodymai;
     5. Mokėjimo priėmimo data.
  4. Mokėjimai priimami Prekybos vietų darbo valandomis: I-VII 01-24 val.
  5. Mokėjimą gali pateikti tiek pats Vartotojas, tiek Vartotojo vardu kitas Mokėtojas. Elektroninių pinigų įstaiga neprivalo tikrinti Mokėtojų tapatybės, tačiau priima Mokėjimus tik tuo atveju, kai Vartotojo kodas atitinka Paslaugų teikėjo nustatytas Vartotojo kodo sandaros taisykles, nurodytas Techninėse sąlygose (Sutarties priedas Nr. 3).
  6. Elektroninių pinigų įstaiga privalo ne vėliau kaip 3 (tris) darbo dienas informuoti Paslaugų teikėją apie netikslius ar klaidingus Mokėjimo duomenis, kurie buvo perduoti Elektroninių pinigų įstaigos centriniam duomenų apdorojimo centrui. Šią pareigą Elektroninių pinigų įstaiga turi tada, kai gauna savo Agento ar Vartotojo pranešimą apie priimto Mokėjimo netikslumus ir/ar klaidas.

**V. MOKĖJIMŲ ATŠAUKIMAS**

5.1. Vartotojo prašymu priimtas Mokėjimas gali būti atšauktas ne vėliau kaip Mokėjimo priėmimo dieną. Mokėjimo atšaukimo faktas registruojamas Terminalo techninėmis priemonėmis.

**VI. MOKĖJIMŲ PERVEDIMAS Į PASLAUGŲ TEIKĖJO BANKO SĄSKAITAS**

* 1. Elektroninių pinigų įstaiga įsipareigoja visus per 1 (vieną) Prekybos vietų darbo dieną priimtus Mokėjimus vienu mokėjimo nurodymu pervesti Paslaugų teikėjo sąskaitą Lietuvos Respublikos mokėjimų įstatymo 37 straipsnio 1 dalyje nustatytais terminais. Šalys pažymi, kad Sutarties sudarymo dieną galiojo nuostata, kad mokėtojo mokėjimo paslaugų teikėjas užtikrina, jog po mokėjimo nurodymo gavimo momento mokėjimo operacijos suma būtų įskaityta į gavėjo mokėjimo paslaugų teikėjo sąskaitą ne vėliau kaip iki kitos darbo dienos pabaigos ir šis laikotarpis gali būti pratęstas dar viena darbo diena, jeigu mokėjimo operacija inicijuojama popieriniu dokumentu. Atsižvelgdamos į Sutarties sudarymo metu galiojantį teisinį reglamentavimą, iki bus pakeista ši Mokėjimų įstatymo nuostata, Šalys susitarė, kad visi popieriniu (ar kitu neskaitmeniniu būdu) inicijuoti mokėjimai bus įskaityti į Paslaugų teikėjo sąskaitą ne vėliau, kaip iki antros darbo dienos pabaigos, skaičiuojant nuo mokėjimo priėmimo dienos
  2. Šalys susitaria, kad šios Sutarties 6.1. straipsnyje numatyti Mokėjimai laikomi pervesti Paslaugų teikėjui tada, kai Elektroninių pinigų įstaiga atlieka visus šiems Mokėjimams pervesti į Gavėjo Sąskaitą reikalingus mokėjimo pavedimus.
  3. Elektroninių pinigų įstaigos išlaidas, susijusias su šios Sutarties 6.1. straipsnyje numatytais Mokėjimų pavedimais, apmoka Elektroninių pinigų įstaiga. Gavėjo išlaidas apmoka Paslaugų teikėjas.

**VII. ATASKAITOS APIE PRIIMTUS MOKĖJIMUS**

* 1. Ne vėliau kaip iki kitos darbo dienos, einančios po Mokėjimų priėmimo dienos, 12 val., Elektroninių pinigų įstaiga privalo pateikti Paslaugų teikėjui Techninių sąlygų (Sutarties priedas Nr. 3) 6.5.5 nustatytu formatu ir būdu 6.5.6 punkte nurodytos struktūros ataskaitą apie praėjusią dieną priimtus Mokėtojų Mokėjimus. Ši ataskaita pateikiama Paslaugų teikėjui el.paštu grandis@chc.lt. Jeigu diena, einanti po Mokėjimų priėmimo laikotarpio paskutinės dienos, yra poilsio ar švenčių dienos, šiame Sutarties straipsnyje nurodyta ataskaita pateikiama Paslaugų teikėjui pirmąją darbo dieną, einančią po atitinkamos poilsio ar švenčių dienos

**VIII. ELEKTRONINIŲ PINIGŲ ĮSTAIGOS ATLYGINIMAS**

* 1. Šalys susitaria, kad Paslaugų teikėjas už vieną priimtą Mokėjimą (įmokų surinkimo ir duomenų perdavimo paslaugą) moka Elektroninių pinigų įstaigai **0,15** (penkiolika) euro centų (PVM netaikomas) dydžio mokestį, kuris Sutarties galiojimo laikotarpiu nėra keičiamas.
  2. Bendra maksimali Sutarties kaina **57.600,00** EUR (penkiasdešimt septyni tūkstančiai šeši šimtai eurų 00 ct). PVM netaikomas.
  3. Vartotojas už paslaugas prie terminalo moka Elektroninių pinigų įstaigos nustatyto dydžio paslaugos mokestį, kuris neturi įtakos Sutarties 8.1. punkte nustatytam Paslaugų teikėjo mokamam atlyginimui Elektroninių pinigų įstaigai.
  4. Elektroninių pinigų įstaigos atlyginimas, numatytas 8.1. punkte, yra išskaičiuojamas iš 6.1. punkte numatytos priimtų Mokėjimų sumos, o atliekant 3.2.1. punkte nurodytą mokėjimo pavedimą į Paslaugų teikėjo sąskaitą, Elektroninių pinigų įstaiga mokėjimo paskirtyje nurodo dvi sumas: priimtų Mokėjimų ir Elektroninių pinigų įstaigai priklausantį atlyginimą. Apskaičiuojant bendrą Mokėjimų ir Elektroninių pinigų įstaigai priklausantį atlyginimą yra įvertinami Paslaugų teikėjo Elektroninei pinigų įstaigai grąžinti Mokėjimai.
  5. Šios sutarties 8.1. ir 8.2. straipsnyje numatytas mokestis mokamas tik Elektroninių pinigų įstaigai ir Paslaugų teikėjas neturi į jį jokių teisių.
  6. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
  7. Sutarties galiojimo laikotarpiu Paslaugų teikėjas turi teisę koreguoti perkamų Paslaugų kiekius, neviršijant Sutarties 9.2. punkte nurodytos Sutarties kainos. Paslaugų teikėjas neįsipareigoja nupirkti viso Sutarties Priede Nr. 4 nurodyto Įmokų (paslaugų) kiekio ar bet kokios jo dallies.
  8. Paslaugų teikėjas visus atsiskaitymus pagal šią sutartį vykdo tik Elektroninių pinigų įstaigai.
  9. Elektroninių pinigų įstaiga **subtiekėjų** Sutarčiai vykdyti neturi teisės pasitelkti, kadangi pateiktame Paslaugų teikėjui pasiūlyme jų neišviešino

**IX. SUDERINIMO AKTAS IR SĄSKAITŲ IŠRAŠYMAS**

* 1. Iki kiekvieno kito mėnesio 5 (penktos) dienos, o jei tai ne darbo diena, iki pirmos po jos einančios darbo dienos, Elektroninių pinigų įstaiga, remdamosi šios Sutarties 7.1. straipsnyje numatytomis ataskaitomis, surašo ir Paslaugų teikėjui el.paštu [grandis@chc.lt](mailto:grandis@chc.lt) pateikia suderinimo aktą dėl praėjusį mėnesį Elektroninių pinigų įstaigos priimtų Mokėjimų. Šio suderinimo akto forma nustatyta šios Sutarties Priede Nr. 1. Paslaugų teikėjui iki 9.3 punkte nurodyto termino neinformavus elektroniniu paštu Elektroninių pinigų įstaigos Sutarties priede Nr. 2 kontaktinio asmens apie Suderinimo akto nepasirašymą ar nustatytus netikslumus jame, Suderinimo aktas laikomas Šalių pasirašytu.
  2. Remdamasis Paslaugų teikėjo ir Elektroninių pinigų įstaigos patvirtintu aktu, Elektroninių pinigų įstaiga iki einamojo mėnesio 9 d. išrašo ir per Registrų centro automatinio elektroninių sąskaitų teikimo sistemą „E. sąskaita“ pateikia paslaugų teikėjui sąskaitą faktūrą ar kitą dokumentą, atitinkantį PVM sąskaitos faktūros turinį ir tikslą, Sutartyje numatytam atlygiui numatytiemstą pasiūlymą.ur i, tiesiog enys turi būti išviešinti iki sutarties sudarymo už per praėjusį kalendorinį mėnesį suteiktas paslaugas sumokėti.
  3. Jeigu Paslaugų teikėjas turi pastabų ir nesutinka su Elektroninių pinigų įstaigos jam pateiktu Suderinimo aktu, jis ne vėliau kaip iki kiekvieno mėnesio 8 (aštuntos) dienos privalo pateikti Elektroninių pinigų įstaigai motyvuotas pastabas ir/ar prieštaravimus dėl Suderinimo akto (Sutarties priedas Nr. 1). Elektroninių pinigų įstaiga privalo išnagrinėti šias pastabas ir/ar prieštaravimus ir pateikti atsakymą arba patikslintą Suderinimo aktą ne vėliau kaip per 3 darbo dienas nuo jų gavimo dienos.
  4. Jeigu Šalims nepavyksta susitarti dėl šios Sutarties 9.1. straipsnyje numatyto suderinimo akto pasirašymo ilgiau kaip 3 (tris) darbo dienas, Šalių ginčas ir/ar nesutarimas sprendžiamas šios Sutarties 15.1. – 15.2. straipsniuose nustatyta tvarka.
  5. Informacija Paslaugų teikėjui siunčiama el. paštu [grandis@chc.lt](mailto:grandis@chc.lt). Informacija Elektroninių pinigų įstaigai siunčiama el. paštu [info@perlopasalugos.lt](mailto:info@perlopasalugos.lt).
  6. Paslaugų teikėjas sąskaitos teikimo mokesčio per Registrų centro automatinio elektroninių sąskaitų teikimo sistemą „E. sąskaita“ Elektroninių pinigų įstaigai nekompensuoja.

**X. MOKĖTOJŲ SKUNDŲ NAGRINĖJIMAS**

* 1. Elektroninių pinigų įstaiga įsipareigoja užtikrinti Mokėtojų skundų nagrinėjimą, jeigu šie skundai yra susiję su Mokėjimų priėmimo veiksmais, už kuriuos remiantis šia Sutartimi atsako Elektroninių pinigų įstaiga. Elektroninių pinigų įstaiga privalo užtikrinti, kad Mokėtojas gautų motyvuotą atsakymą į šiuos skundus ne vėliau kaip per 10 (dešimt) darbo dienų. Jeigu Mokėtojui pateiktas atsakymas neišsprendžia iškilusio ginčo, Mokėtojo reikalavimai toliau nagrinėjami įstatymų nustatyta tvarka.
  2. Šios Sutarties 10.1. numatyti Mokėtojų skundai nagrinėjami, jeigu jie pateikiami Elektroninių pinigų įstaigai ar jos Agentams rašytine forma.
  3. Jeigu Mokėtojo skundas nėra susijęs su Mokėjimų priėmimo veiksmais, už kuriuos remiantis šia Sutartimi atsako Elektroninių pinigų įstaiga, jis privalo informuoti Mokėtoją apie tai, jog atitinkamas skundas turi būti pateiktas tiesiogiai Paslaugų teikėjui.

**XI. ŠALIŲ ATSAKOMYBĖ**

* 1. Jeigu Elektroninių pinigų įstaiga šios Sutarties 6.1. straipsnyje nustatytu terminu neperveda priimtų Mokėjimų į Paslaugų teikėjo banko sąskaitą, ji privalo mokėti Paslaugų teikėjui delspinigius, kurių dydis yra 0,02 % (dvi šimtosios procento) nuo bendros vėluojamos pervesti Mokėjimų sumos, skaičiuojant už kiekvieną uždelstą dieną. Šiame straipsnyje numatytus delspinigius Elektroninių pinigų įstaiga privalo sumokėti Paslaugų teikėjui per 3 (tris) darbo dienas nuo Gavėjo rašytinio reikalavimo pateikimo dienos.
  2. Šalys susitaria, kad šios Sutarties 11.1. straipsnis netaikomas, jeigu Elektroninių pinigų įstaiga negali ar vėluoja pervesti priimtų Mokėjimų į Gavėjo Sąskaitą ne dėl savo kaltės.
  3. Elektroninių pinigų įstaiga neatsako Vartotojams dėl tinkamo paslaugų teikimo ir Mokėjimų už Paslaugas registravimo ir/ar įskaitymo Paslaugų teikėjo Informacinėje Vartotojų duomenų bazėje, išskyrus atvejus, kai Mokėjimas nebuvo tinkamai įregistruotas Paslaugų teikėjo informacinėje vartotojų duomenų bazėje dėl Elektroninių pinigų įstaigos ar jos Agentų kaltės.
  4. Elektroninių pinigų įstaiga neatsako Paslaugų teikėjui už netikslumus, neatitikimus ir/ar klaidas, padarytas priimant Mokėjimus, jeigu šie netikslumai, neatitikimai ir/ar klaidos įvyko dėl Mokėtojų kaltės.
  5. Elektroninių pinigų įstaiga neatsako Vartotojams ir kitiems tretiesiems asmenims už informacinės ir/ar reklaminės medžiagos, kurią Paslaugų teikėjas teiks Vartotojams remiantis šios Sutarties 3.1.3. straipsnio nuostatomis, turinį.
  6. Šalys privalo, Šaliai pareikalavus, atlyginti viena kitai visus tiesioginius nuostolius, patirtus dėl šios Sutartyje numatytų įsipareigojimų nevykdymo ar netinkamo vykdymo. Šalys susitaria, kad šios Sutarties 11.1. straipsnyje numatyti delspinigiai apibrėžia tik minimalių nuostolių, kurie gali būti patirti dėl šios Sutarties netinkamo vykdymo, dydį.
  7. Šalys susitaria, kad Elektroninių pinigų įstaigai nevykdant savo įsipareigojimų, o ypač nesilaikant 6.1. punkto, ir Paslaugų teikėjui raštu pareikalavus, Elektroninių pinigų įstaiga pateiks finansines trečiųjų šalių garantijas arba kitokio pobūdžio prievolių įvykdymo užtikrinimo priemones.

**XII. FORCE MAJEURE**

* 1. Šalys visiškai ar iš dalies atleidžiamos nuo atsakomybės už įsipareigojimų, prisiimtų pagal šią Sutartį, nevykdymą, jeigu tokio nevykdymo priežastis buvo *Force Majeure* aplinkybės, atsiradusios po Sutarties pasirašymo, nepriklausančios nuo Šalių valios ir kurių Šalys negalėjo numatyti ar išvengti. *Force Majeure* apima stichines nelaimes (žemės drebėjimus, potvynius, audras, pan.), socialinius konfliktus (streikus, pilietinius karus, pan.), įstatymų pasikeitimus, dėl ko labai apsunkinama, ribojama ar pasidaro neįmanoma šioje Sutartyje nurodyta veikla, taip pat kitas nuo savo įsipareigojimų neįvykdžiusios Šalies valios nepriklausančias aplinkybes.
  2. Šalis, kuri dėl *Force Majeure* aplinkybių negali vykdyti prisiimtų pagal Sutartį įsipareigojimų, privalo per 5 (penkias) kalendorines dienas, kai sužino apie šias aplinkybes, raštu pranešti apie tai kitai Šaliai.
  3. Pasibaigus *Force* *Majeure* aplinkybėms, Šalys kuo skubiau informuoja apie tai viena kitą raštu ir nurodo datą, kada jos vėl pradės vykdyti savo sutartinius įsipareigojimus. Jeigu *Force* *Majeure* aplinkybės trunka ilgiau kaip 3 (tris) mėnesius iš eilės, bet kuri Šalis turi teisę nutraukti šią Sutartį be jokių neigiamų finansinių ar kitokių pasekmių šiai Šaliai, pateikdama kitai Šaliai rašytinį pranešimą, kuris įsigalioja nedelsiant.

**XIII. KONFIDENCIALUMAS**

* 1. Šalys įsipareigoja neatskleisti jokios viena kitai vykdant šią Sutartį suteiktos informacijos ir neskelbti visos ar dalies šios informacijos jokiai trečiajai šaliai, prieš tai negavus kitos Sutarties Šalies sutikimo raštu, nebent toks atskleidimas yra būtinas pagal Šaliai taikomus įstatymus bei teisės aktus.
  2. Šalis, pažeidusi šios Sutarties 13.1 straipsnyje numatytą konfidencialumo pareigą, privalo atlyginti kitai Šaliai visus konfidencialios informacijos atskleidimu ar panaudojimu tikslais, nesusijusiais su šios Sutarties vykdymu, padarytus nuostolius, įskaitant ir negautas pajamas.
  3. Šalys susitaria, kad šios Sutarties 13.1. ir 13.2. straipsniuose numatyti su konfidencialumu susiję Šalių įsipareigojimai netaikomi visuotinai prieinamai ar viešai paskelbtai informacijai.

**XIV. SUTARTIES GALIOJIMAS IR NUTRAUKIMAS**

* 1. Sutartis įsigalioja nuo 2018-03-31 ir galioja vienerius metus. Sutartis gali būti pratęsta 2 kartus, vienerių metų laikotarpiui. Bendras sutarties galiojimo terminas, įskaitant visus pratęsimus negali būti ilgesnis kaip 36 mėnesiai.
  2. Jei nė viena iš Šalių likus ne mažiau kaip 60 (šešiasdešimt) kalendorinių dienų iki Sutarties galiojimo termino pabaigos kitai Šaliai raštu nepraneša apie Sutarties nutraukimą ar pageidavimą nepratęsi Sutarties tokiomis pačiomis sąlygomis, Sutarties galiojimo terminas prasitęsia automatiškai be atskiro pranešimo dar vieneriems metams. Galimas pratęsimų skaičius 2 kartai. Maksimalus galiojimo terminas 3 metai.
  3. Šalys gali bet kada nutraukti šią Sutarti atskiru rašytiniu susitarimu.
  4. Paslaugų teikėjas gali nutraukti šią Sutartį vienašališkai, nesikreipdamas į teismą, įspėjęs apie tai Elektroninių pinigų įstaigą raštu prieš 60 (šešiasdešimt) kalendorinių dienų.
  5. Elektroninių pinigų įstaiga gali nutraukti šią Sutartį vienašališkai, įspėjusi Paslaugų teikėją ne vėliau kaip prieš 60 (šešiasdešimt) kalendorinių dienų.
  6. Kiekviena Šalis turi teisę nutraukti Sutartį, jeigu kita Šalis iš esmės pažeidžia savo įsipareigojimus pagal šią Sutartį ir nepašalina šių trūkumų per 10 (dešimties) darbo dienų terminą. Tokiu atveju Sutartis laikoma nutraukta nuo kitos po 10 darbo dienos einančios dienos.
  7. Sutarties nutraukimo atveju, Elektroninių pinigų įstaiga įsipareigoja pervesti į Paslaugų teikėjo Sąskaitą iki šios Sutarties nutraukimo priimtus Mokėjimus.
  8. Šalis, dėl kurios kaltės Sutartis buvo nutraukta Sutarties 14.6. straipsnyje nustatyta tvarka, privalo atlyginti, Šaliai pareikalavus, kitai šaliai visus dėl to atsiradusius tiesioginius nuostolius.
  9. Šalių įsipareigojimai, pradėti vykdyti iki šios sutarties nutraukimo, lieka galioti, kol jie bus visiškai įvykdyti.

**XV. GINČŲ SPRENDIMAS IR TAIKYTINA TEISĖ**

* 1. Ginčai ar kiti nesutarimai tarp šios Sutarties Šalių sprendžiami Šalių įgaliotų atstovų derybomis, remiantis šia Sutartimi, Lietuvos Respublikos įstatymais ir sąžiningumo, protingumo ir teisingumo principais. Iškilusiam ginčui ir/ar nesutarimui spręsti kiekviena Šalis deleguoja po 2 (du) tinkamai įgaliotus atstovus.
  2. Jeigu bet kokį ginčą ar kitą nesutarimą, kylantį iš šios Sutarties, Šalims nepavyko išspręsti tarpusavio derybomis per 30 (trisdešimt) dienų, jis galutinai sprendžiamas teisme.
  3. Šiai Sutarčiai taikoma ir jos nuostatos aiškinamos remiantis Lietuvos Respublikos įstatymais.

**XVI. ASMENS DUOMENŲ APSAUGA**

* 1. Paslaugų teikėjas ir Elektroninių pinigų įstaiga savo veiklos ribose privalo užtikrinti asmens duomenų apsaugą pagal galiojančius Lietuvos Respublikos teisės aktus. Šie duomenys laikomi paslaptyje ir bus naudojami tik Sutarties vykdymui. Tretiesiems asmenims minėti duomenys gali būti atskleisti tik Lietuvos Respublikos teisės aktų nustatytais atvejais.
  2. Palsaugų teikėjas atsako už tinkamą viešųjų institucijų informavimą apie Elektroninių pinigų įstaigos teisę tvarkyti Paslaugų teikėjo ir Mokėtojų asmens duomenis šios sutarties tikslais ir pagrindais.

**XVII. BAIGIAMOSIOS NUOSTATOS**

* 1. Sutartis sudaryta 2 (dviem) egzemplioriais lietuvių kalba, turinčiais vienodą juridinę galią, iš kurių po vieną tenka Elektroninių pinigų įstaigai ir Paslaugų teikėjui.
  2. Ši Sutarties sąlygos gali būti keičiamos rašytiniu Šalių susitarimu, kurie tampa neatskiriama Sutarties dalimi. Sutarties sąlygos Sutarties galiojimo laikotarpiu gali būti keičiamos, kai jos atitinka Lietuvos Respublikos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 97 str. nuostatas, tokiems Sutarties sąlygų pakeitimams Viešųjų pirkimų tarnybos sutikimas nereikalingas
  3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą.
  4. Šalys pareiškia, kad atskleidė viena kitai visą joms žinomą informaciją, turinčią esminės reikšmės Sutarties sudarymui ir vykdymui.
  5. Visos Sutartyje nurodytos sąlygos buvo Šalių individualiai aptartos. Jei viena iš Sutarties sąlygų yra ar tampa negaliojančia, tai neturi įtakos kitų šios Sutarties sąlygų galiojimui. Negaliojanti sąlyga turi būti pakeista kita galiojančia sąlyga, kuri būtų artimiausia pakeičiamos sąlygos reikšmei.
  6. Sutartis apima visus ankstesnius Šalių įsipareigojimus, susijusius su Sutarties dalyku, ir pakeičia bet kuriuos ankstesnius tiek žodinius, tiek rašytinius susitarimus dėl ketinimų šios Sutarties objekto atžvilgiu.
  7. Sutartis įsigalioja Šalims ją pasirašius.

17.17. Neatskiriamomis šios Sutarties dalimis yra šie Sutarties priedai:

* + 1. Priedas Nr. 1 – Suderinimo aktas.
    2. Priedas Nr. 2 – Kontaktiniai asmenys.
    3. Priedas Nr. 3 – AB „Vilniaus šilumos tinklai“ Techninės sąlygos
    4. Priedas Nr. 4 – Pirkimo pasiūlymas

**XVII. ŠALIŲ REKVIZITAI IR PARAŠAI**

**ELEKTRONINIŲ PINIGŲ ĮSTAIGA:**

| UAB “Perlo paslaugos”  Olimpiečių g. 15-1, LT-09237, Vilnius, Lietuva  Tel.: (8 5) 2780 713, faks.: (8 5) 2780 740  Įmonės kodas: 301169732  PVM kodas: LT100003876515  A/s.: LT12 3020 0200 0000 0003  Finansų įstaigos kodas: 30200 |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Kęstutis Gataveckas**  Direktorius |

**PASLAUGŲ TEIKĖJO VARDU:**

| AB „Vilniaus šilumos tinklai“  Jočionių g. 13, LT-02300 Vilnius  Tel.:(8 5) \_\_\_\_\_\_\_\_\_, faks.: -  Įmonės kodas: 124135580  PVM kodas: LT241355811  A/s.: LT444010051003698699  Finansų įstaigos kodas: 40100 |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_  **Ramutė Ribinskienė**  Finansų departamento direktorė |

**MOKĖJIMŲ PRIĖMIMO PASLAUGŲ SUTARTIES Nr.\_\_\_\_**

**PRIEDAS Nr. 1**

**PRIIMTŲ MOKĖJIMŲ SUDERINIMO AKTO FORMA**

**Priimtų mokėjimų suderinimo aktas Nr. \_\_\_\_**

UAB „Perlo paslaugos“ (toliau - Elektroninių paslaugų įstaiga) ir AB „Vilniaus šilumos tinklai“ (toliau - Paslaugų teikėjas), kaip apibrėžta Sutartyje, įgyvendindamos 2018- xx-xx tarp Elektroninių paslaugų įstaiga ir Paslaugų teikėjo sudaryta Mokėjimų priėmimo paslaugų sutarties Nr. \_\_\_ (toliau – Sutartis) 9.1. punktą, sudarė šį Priimtų mokėjimų suderinimo aktą, kuriuo patvirtino per \_\_\_\_\_ m. \_\_\_\_\_\_\_\_\_ mėn. Elektroninių pinigų įstaigos priimtų Mokėjimų sumas ir skaičių, išskaičiuoto atlyginimo ir Paslaugų teikėjo gautos Mokėjimų sumos teisingumą:

|  |  |  |
| --- | --- | --- |
| 1. | Elektroninių pinigų įstaigos priimti mokėjimai  (bendra suma eurais) |  |
| 2. | Atšaukti (grąžinti) mokėjimai  (bendra suma eurais) |  |
| 3. | Elektroninių pinigų įstaigos atlyginimas  (sutarties 8.1. punkte numatytas atlygis, apskaičiuotas 8.4 punkte nustatyta tvarka, įvertinant grąžintus mokėjimus), Eur |  |
| 4. | Iš viso pervesta Mokėjimų į Paslaugų teikėjo Sąskaitą eurais\* |  |
| 5. | Iš viso priimta mokėjimų (įvertinant grąžintus mokėjimus), vienetais |  |

\*Už ataskaitinį laikotarpį Paslaugų teikėjui mokėtina suma gali skirtis nuo Elektroninių pinigų įstaigos realiai pervestos pinigų sumos dėl pavedimų padarytų sekančio mėnesio pradžioje, kuriais pervedami ataskaitinio mėnesio paskutinėmis dienomis priimti mokėjimai.

Šis Suderinimo aktas surašytas dviem egzemplioriais, turinčiais vienodą juridinę galią, - po vieną Paslaugų teikėjui ir Elektroninei pinigų įstaigai.

|  |  |
| --- | --- |
| **Elektroninių pinigų įstaigos vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kęstutis Gataveckas  Direktorius | **Paslaugų teikėjų vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ramutė Ribinskienė  Finansų departamento direktorė |

**MOKĖJIMŲ PRIĖMIMO PASLAUGŲ SUTARTIES Nr. \_\_\_\_\_**

**PRIEDAS Nr. 2**

1. **Kontaktiniai asmenys**

**UAB „Perlo paslaugos“:**

|  |  |  |  |
| --- | --- | --- | --- |
| **Atsakomybė** | **Vardas, pavardė** | **Tel. Nr.** | **El. Paštas** |
| Vartotojų aptarnavimas |  |  |  |
| Duomenų pateikimas |  |  |  |
| Tarpusavio atsiskaitymas |  |  |  |

**Paslaugų teikėjas:**

|  |  |  |  |  |
| --- | --- | --- | --- | --- |
| Atsakomybė | Vardas,  pavardė | Pareigos | Tel. | El. paštas |
| Bendri klausimai |  |  |  |  |
| Įmokų įskaitymo klausimai |  |  |  |  |
| Įmokų surinkimo  paslaugos  techniniai  klausimai |  |  |  |  |

Paslaugų teikėjo atsakingas asmuo už sutarties išviešinimą CVP IS Pirkimų skyriaus vadybininkas

|  |  |
| --- | --- |
| **Elektroninių pinigų įstaigos vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kęstutis Gataveckas  Direktorius | **Paslaugų teikėjų vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ramutė Ribinskienė  Finansų departamento direktorė |